ร้านอาหารครัวพวงพยอมอยู่บนเกาะล้าน พัทยา จ.ชลบุรี
ที่ตั้งร้านใกล้ๆกับบ้านเฉลียงลม
เปิด 18:00-22:00น.

ไปเที่ยวเกาะล้านก็ต้องไปทานอาหารร้านดังๆประจำเกาะกันซะหน่อย แว๊นมอเตอร์ไซค์ไปตอนค่ำๆ แถวๆนั้นค่อนข้างเงียบไวมากๆ อาจจะเป็นเพราะไปวันจันทร์ด้วยล่ะมั้ง

ร้านอาหารก็ใหญ่ใช้ได้ เป็นแบบบ้านๆ ตกแต่งด้วยเปลือกหอยสวยงาม มีโต๊ะที่เป็นซุ้มเป็นหลังๆ โต๊ะที่นั่งหันหน้าออกทะเลสำหรับคนที่มาสวีทหวานแหววกันด้วย 

เมนูส่วนใหญ่ก็เป็นอาหารทะเลทั้งนั้น ก็มาทะเลนี่เนอะ ราคาก็ไม่แพงมากเท่าไหร่

รสชาติอาหาร
หอยเชลล์ผัดเนย : ปกติจ๊ะจ๋าไม่ค่อยชอบทานเมนูที่เป็นพวกหอยเท่าไหร่ ทานได้แค่หอยเชลล์นี่ล่ะค่ะ แต่ร้านนี้ทำได้อร่อยจนลืมไปเลยว่าเป็นหอย

ปลากะพงทอดน้ำปลา : ถึงจะไม่ได้ผ่าครึ่งมาแต่ก็ทอดกรอบใช้ได้ รสชาติก็ผ่านเลยค่าาา ไม่เค็มจนเกินไป ทานจนเหลือแต่ก้าง หัวและหางปลา น้องแมว2-3ตัวมานั่งรอคอยทานรอบๆโต๊ะร้องเมี๊ยวๆ(เหลือให้บ้างง)

ปูม้านึ่ง : ปูม้าสดมากๆเลยค่ะ เนื้อปูแน่นดึ๋งดั๋ง หวาน ถูกใจอีกแล้ว ไม่รู้จะอธิบายยังไง แต่น้ำจิ้มซีฟู้ดไม่ค่อยถูกปากเท่าไหร่ค่ะ เผ็ดไปหน่อย

ต้มยำทะเลน้ำข้น : มีแบบถ้วยและหม้อ แต่จ๊ะจ๋าสั่งถ้วยก็พอแล้วค่ะ รสชาติถึงเครื่องมากๆ มีหมึกชิ้นโตๆ ป.ปลาสดๆ กุ้งตัวใหญ่ๆ อร่อยยย

เรื่องรสชาติอาหารอร่อยหมดเลยค่ะ บรรยากาศก็โรแมนติคดี แต่ลมอาจจะเย็นไปนิดใส่เสื้อแขนยาวหรือเอาผ้าคลุมไหล่ไปเผื่อก็ดีนะคะ

